Le CD "Al é gnü dé - Morgenlicht" contëgn deplü cianties originales sides por ci che reverda le test co ince la melodia metödes adöm da Ludwig Rindler deboriada cun sü scolars  dla V. tlassa dla scora elementara da La Pli dl ann 2003/2004. Les cianties à sciöche tema la pröma comuniun y é gnüdes tutes sö ince por todësch a na manira che al pois gnì cherié n lian danter scolars dla Val Badia y scolars dles valades vijines. Laprò él ince gnü tut sö mâ la melodia por che i mituns pois ëi instësc porvè da ciantè les cianties. Le proiet é gnü laurè fora y invié ia da Ludwig Rindler cun n sostëgn finanziar dla Uniun di Ladins dla Val Badia y d'atri.